Was gits denn schöners als da... am  Friitig Nomittag Fiirobig, im Wintergartä hockä und s gscheh dussä z verfolgä? Chli über diä fascht vergangeni Wuchä studiärä und wüssä das mer eigentlich doch äs schös Läbä hät. Was han ich diä Wuchä ned alles erläbt... Mäntig na ja, Zischtig schaffä, Mittwoch und Donnschtig Meeting, Friitig Tagig und scho isch d Wuchä umä.. so schö. Nai ned ganz morn no aber das isch jo gliich...  Würkli ä spannendi Wuchä gha. Durch das das ich halt immer wäg gsi bi, han i chli wenig Ziit gha für mini HP z  aktualisiärä, obschon i gseh das diä Wuchä im Verhältnis zu andärä viel druff gsi sind... und no zu spannende Ziitä...  So hock ich jetzt also i Freiziit Klamotä do trinkä äs Wasser und probier irgendwiä äs paar Zeilä z verfassä. I bi ned ganz sicher öb alles würkli wichtig isch aber intressant zum läsä was anderi Mensche so machet isch äs alle mal.  Jetzt isch mir doch grad in Sinn cho, das i mis "über mich" no gar niä apasst han. Das werd ich au mol no mache. Obwohl das isch no schwirig.. wett jo ned scho  alles über mich priis geh, sondern äs sött au no chli spannend blibä...So wünsch ich Euch allne äs schöns und erholsahms Weekend und hebet Euch Sorg...  Grüässli ich